[{"text_idx": "#000001", "text": "Kebekio: raporto denuncas truditajn steriligojn de indig\u0302enaj virinoj"}, {"text_idx": "#000002", "text": "Bildo: Kore de Montrealo, la verko \u00ab Generacioj \u00bb realigita en 2014 fare de Gene Pendon, elvokas interalie la gravecon de la kolektiva memoro de generacio al alia c\u0302e la indig\u0302enaj popoloj. La trau\u0306matizoj suferitaj de la virinoj apartenas al tio."}, {"text_idx": "#000003", "text": "Unuafoje en Kebekio, raporto denuncas kazojn de truditaj steriligoj kaj multaj akus\u0302aj perfortoj kontrau\u0306 la indig\u0302enaj virinoj."}, {"text_idx": "#000004", "text": "En raporto publikigita j\u0302au\u0306don 24an de novembro en Kebekio, 35 indig\u0302enaj virinoj atestas pri siaj suferoj."}, {"text_idx": "#000005", "text": "\u00ab Mi suferis infekton de urinveziko. La kirurgo venis al mi tri tajojn post la operacio kaj diri al mi: mi samtempe decidis forigi ankau\u0306 vian uteron. Unuafoje, oni parolis al mi pri tio \u00bb, rakontas unu el ili."}, {"text_idx": "#000006", "text": "Rakontoj kiel tiu c\u0302i multas en la raporto. La faktoj okazis en pluraj kebekiaj malsanulejoj inter la jaroj 1980 kaj 2019."}, {"text_idx": "#000007", "text": "\u00ab En pluraj kazoj, ili sentis sin devigataj, trudataj. Ili estis en la akus\u0302ejo, jen akus\u0302is, jen estis akus\u0302onta, au\u0306 j\u0302us akus\u0302is kaj tiam oni insistis, instigis ilin, ke ili konsentu pri ligaturo. Por kelkaj, tio okazis ec\u0302 sen informo \u00bb, eksplikas Suzy Basile, profesorino c\u0302e la Lernejo pri Indig\u0302enaj Studoj de unu el la universitatoj de Kebekio kaj kun-au\u0306torino de la raporto."}, {"text_idx": "#000008", "text": "Lau\u0306 pluraj atestoj, kelkaj virinoj subskribis paperon antau\u0306 sia steriligo per ligaturo de la ovodukto, sed la konsento estis nek libera, ne klera. Ili ne vere konsciis pri la enhavo de ilia subskribo, eksplikas Suzy Basile: \u00ab Plejparte el la indig\u0302enaj virinoj parolas sian tradician lingvon, do la franca kaj la angla estas dua, ec\u0302 tria lingvo. En neniu kazo, la virinoj ricevis helpon de tradukistoj por certig\u0302i, c\u0302u ili bone komprenis al kio, ili estas kondukataj.\u00bb"}, {"text_idx": "#000010", "text": "Temas pri 35 virinoj, sed fakte, ili sendube estas multe pli. Pro la pandemio, la esploristinoj ne sukcesis viziti multajn indig\u0302enajn komunumojn kaj la atestoj estas bazitaj sur memvoleco. Ili estis informitaj pri almenau\u0306 20 kromaj personoj, al kiuj ili ne povis paroli. La ministro pri Indig\u0302enaj aferoj kaj Sano asertas en skribita letero, ke \u00ab la faktoj asertitaj en la raporto estas absolute netolereblaj \u00bb, kaj ke inspektado trudig\u0302as \u00ab por plene klarigi tiun situacion \u00bb."}, {"text_idx": "#000011", "text": "Fine de la raporto, la au\u0306torinoj skribis 31 rekomendojn: \u00ab La unua kaj plej grava el tiuj rekomendoj, insistas Suzy Basile, estas au\u0306skulti kaj kredi la voc\u0302ojn de la indig\u0302enaj virinoj, kiam ili finfine kurag\u0302as esprimig\u0302i pri temoj tiel intimaj ol sia reprodukta sano, c\u0302ar ilia parolo estis neglektita dum longa tempo. Oni ofte dubas pri la parolo de la indig\u0302enaj virinoj, kia ajn estu la temo. \u00bb"}, {"text_idx": "#000012", "text": "La konkludoj de la raporto emfazas sisteman rasismon en Kebekio kaj alvokas la registaron agnoski g\u0302in."}, {"text_idx": "#000013", "text": "Saskac\u0302evano: 751 anonimaj tomboj estis trovitaj proksime de la Indig\u0302ena eks-internulejo Marieval"}, {"text_idx": "#000014", "text": "Kanado: raporto denuncas \u00abgenocidon\u00bb kontrau\u0306 indig\u0302enaj virinoj"}, {"text_idx": "#000017", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000018", "text": "Voir le profil de neniammilitointerni sur le portail Overblog"}]